
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


5 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1245 


ΑΠΟΦΑΣΕΙΣ 

Αριθμ. απόφ. 611/27-2 -2018 

Έγκριση του Κανονισμού Διδακτορικών Σπου¬ 
δών του Τμήματος Χημείας του Εθνικού και Κα- 
ποδιστριακού Πανεπιστημίου Αθηνών. 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1 .Τις διατάξεις του άρθρου 45 ν. 4485/2017 «Οργάνω¬ 
ση και Λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» (ΦΕΚ ΑΊ 14). 

2. Την υπ'αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων. 

3. Την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48). 

4. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων» (ΦΕΚ ΑΊ 95), 
όπως τροποποιήθηκαν και ισχύουν. 

5. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν. 

6. Το π.δ. 85/31-5-2013 (ΦΕΚ ΑΊ 24) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

8. Την απόφαση της Συγκλήτου του Ε.Κ.Π.Α. (9η συνε¬ 
δρία 29-1-2018). 

9. Το απόσπασμα πρακτικών της Συνέλευσης του Τμή¬ 
ματος Χημείας του Ε.Κ.Π.Α. (8η συνεδρίαση, 11 /12/2017). 

10. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπουδών 
τουΤμήματοςΧημείαςτου Εθνικού και Καποδιστριακού 
Πανεπιστημίου Αθηνών ως ακολούθως: 

Άρθρο 1 
Γενικές Αρχές 

Οι Διδακτορικές Σπουδές του Τμήματος Χημείας του 
Εθνικού και Καποδιστριακού Πανεπιστημίου Αθηνών 
οργανώνονται και λειτουργούν σύμφωνα με τις δια¬ 
τάξεις του νόμου 4485/2017 και του εν γένει θεσμικού 


πλαισίου, όπως κάθε φορά ισχύει. Οι εν λόγω σπουδές 
αποσκοπούν στην προαγωγή της πρωτότυπης επιστη¬ 
μονικής έρευνας και οδηγούν στην απόκτηση Διδακτο¬ 
ρικού Διπλώματος, το οποίο πιστοποιεί την εκπόνηση 
πρωτότυπης επιστημονικής έρευνας και την ουσιαστική 
συνεισφορά του/της κατόχου του στην εξέλιξη της γνώ¬ 
σης στον αντίστοιχο επιστημονικό κλάδο. 

Άρθρο 2 

Δικαίωμα υποβολής αίτησης 
για εκπόνηση Διδακτορικής Διατριβής 
Δικαίωμα υποβολής αίτησης για εκπόνηση διδα¬ 
κτορικής διατριβής έχουν οι κάτοχοι Μεταπτυχιακού 
Διπλώματος Ειδίκευσης (Μ.Δ.Ε.) Α.Ε.Ι. της ημεδαπής ή 
αναγνωρισμένου ως ισότιμου της αλλοδαπής ή ενιαίου 
και αδιάσπαστου τίτλου σπουδών μεταπτυχιακού επι¬ 
πέδου του άρθρου 46 του ν. 4485/2017. 

Κατ' εξαίρεση, δικαίωμα υποβολής αίτησης για εκπό¬ 
νηση διδακτορικής διατριβής έχουν αριστούχοι από¬ 
φοιτοι πρώτου κύκλου σπουδών που δεν είναι κάτοχοι 
Μ.Δ.Ε. οι οποίοι πληρούν όλα τα παρακάτω κριτήρια: 
α) βαθμό πτυχίου μεγαλύτερο ή ίσο του 9,00 (εννέα) 
(1 μόρια/δέκατο), β) βαθμό 10 (δέκα) στα μαθήματα 
του γνωστικού αντικειμένου για το οποίο πρόκειται να 
υποβάλλουν αίτηση εκπόνησης διδακτορικής διατριβής 
και ορίζονται από τα αντίστοιχα εργαστήρια, γ) δημοσί¬ 
ευση σε διεθνές περιοδικό με Ι.Ρ. (5 μόρια/δημοσίευση), 
δ) άριστη γνώση αγγλικών σε επίπεδο € 2 . 

Τα μαθήματα της παραγράφου (β) ορίζονται ως εξής: 


Γνωστικό 

Αντικείμενο 

Μαθήματα 

Αναλυτική 

Χημεία 

Αναλυτική Χημεία (υπ) 

Ενόργανη Ανάλυση 1 ή Ενόργανη 
Ανάλυση II (υπ) 

Ανόργανη 

Χημεία 

Ανόργανη III και ένα (1) 

από τα μαθήματα Ανόργανη II, 

και Φασματοσκοπία 

ή διαζευτικά ένα (1) 

από τα μαθήματα επιλογής του 

Εργαστηρίου Ανόργανης Χημείας, 

το οποίο σχετίζεται 

με το ειδικότερο αντικείμενο 

της Διδακτορικής Διατριβής 

Βιοχημεία 

Βιοχημεία 1 

Βιομηχανική 

Χημεία 

Βιομηχανική Χημεία (υποχρεωτικό) 

Οργανική 

Χημεία 

Ένα από τα τρία υποχρεωτικά 
του εργαστηρίου της Οργανικής και 
ένα επιλογής το οποίο σχετίζεται 
με το ειδικότερο αντικείμενο 
της Διδακτορικής Διατριβής. 

Φυσικοχημεία 

Φυσικοχημεία 1 και Φυσικοχημεία II 

Χημεία 

Περιβάλλοντος 

Χημεία Περιβάλλοντος 
(υποχρεωτικό) 

Προαιρετικά ανάλογα με το θέμα 
της ΔΔ: Χημική Ωκεανογραφία, 
Χημεία Ατμόσφαιρας 

Χημεία 

Τροφίμων 

ΧημείαΤροφίμων (υποχρεωτικό) 


Μέσω αυτής της διαδικασίας, μπορούν να επιλεγούν 
έως και δύο (2) κατ' εξαίρεση υποψήφιοι διδάκτορες 
(Υ.Δ.) ανά περίοδο, βάσει του αριθμού μορίων που 
συγκεντρώνουν. Εφ' όσον επιλεγούν, οι Υ.Δ. αυτής της 
κατηγορίας υποχρεούνται να παρακολουθήσουν και 
εξετασθούν επιτυχώς στα μαθήματα του αντίστοιχου 
Προγράμματος Μεταπτυχιακών Σπουδών (Π.Μ.Σ) του 
γνωστικού αντικειμένου για το οποίο υποβάλλουν αί¬ 
τηση διδακτορικής διατριβής (πλέον των μαθημάτων 
του διδακτορικού που προβλέπονται στο άρθρο 6). Το 
Π.Μ.Σ., τα μαθήματα του οποίου θα παρακολουθήσουν 
οι εν λόγω Υ.Δ., ορίζεται από τη Συνέλευση Τμήματος 
κατόπιν αιτήσεωςτου Υ.Δ., η οποία συνυπογράφεται και 
από τον αντίστοιχο Επιβλέποντα. 

Άρθρο 3 

Διαδικασία υποβολής αίτησης 

για εκπόνηση διδακτορικής διατριβής 

Οι ενδιαφερόμενοι μπορούν να υποβάλλουν αίτηση 
στη Γραμματεία του Τμήματος Χημείας σε τρεις περι¬ 
όδους κατά τη διάρκεια κάθε ακαδημαϊκού έτους και 
ειδικότερα στις παρακάτω ημερομηνίες: 

α) 20 Φεβρουάριου -1 Μαρτίου. 

β) 20 Ιουλίου -1 Αυγούστου και. 

γ) 20 Οκτωβρίου -1 Νοεμβρίου. 

Άρθρο 4 

Απαιτούμενα δικαιολογητικά 

Οι υποψήφιοι υποβάλλουν στη Γραμματεία του Τμήμα¬ 
τος, εντός των προθεσμιών που ορίζονται στο άρθρο 3: 

1. Σχετική αίτηση όπου αναγράφονται: 

α) ο προτεινόμενος τίτλος της διδακτορικής διατριβής, 

β) ο προτεινόμενος Επιβλέπων της διδακτορικής δι¬ 
ατριβής, 

γ) η προτεινόμενη γλώσσα συγγραφής της διδακτο¬ 
ρικής διατριβής. 

Η αίτηση συνοδεύεται από: 

2. Τεκμηριωμένη επιστημονική πρόταση ως προσχέδιο 
διδακτορικής διατριβής που συνυπογράφεται από τον 
Υ.Δ. και τον προτεινόμενο Επιβλέποντα και στην οποία 
αναφέρεται η πηγή χρηματοδότησης της αντίστοιχης 
ερευνητικής εργασίας. 

3. Αναλυτικό Βιογραφικό Σημείωμα. 


4. Αναγνώριση ισοτιμίας του Διπλώματος Μεταπτυχι¬ 
ακών Σπουδών (ΔΜΣ) από το Δ.Ο.Α.Τ.Α.Π. (για πτυχιού- 
χους ΑΕΙ του εξωτερικού). 

5. Φωτοτυπία αστυνομικού δελτίου ταυτότητας. 

6. Αντίγραφο Πτυχίου και αναλυτική βαθμολογία προ¬ 
πτυχιακών σπουδών. 

7. Αντίγραφο ΔΜΣ. 

8. Αναλυτική βαθμολογία ΔΜΣ. 

9. Αντίγραφο της διπλωματικής εργασίας του ΔΜΣ σε 
ψηφιακή και έντυπη μορφή (σε περίπτωση που δεν είναι 
διπλωματούχος του Τμήματος Χημείας/ΕΚΠΑ). 

10. Πιστοποιητικό καλής γνώσης της αγγλικής γλώσ¬ 
σας, τουλάχιστον επίπεδου Β2, ή, σε περίπτωση που δεν 
υπάρχει, ο υποψήφιος εξετάζεται για τις γνώσεις του 
στην αγγλική γλώσσα από την τριμελή επιτροπή που 
αξιολογεί το φάκελό του. 

11. Δύο συστατικές επιστολές. 

12. Επιστημονικές ανακοινώσεις και δημοσιεύσεις. 

Άρθρο 5 

Διαδικασία επιλογής Υποψηφίων Διδακτόρων 

Η Συνέλευση του Τμήματος αφού λάβει υπόψη τις αι¬ 
τήσεις που έχουν υποβληθεί,τις κατηγοριοποιεί με βάση 
τη συνάφεια του ερευνητικού αντικειμένου, και ορίζει 
μία τριμελή επιτροπή ανά κατηγορία αιτήσεων. Σε κάθε 
τριμελή επιτροπή συμμετέχει ο Διευθυντής Εργαστηρί¬ 
ου με τη μεγαλύτερη συνάφεια ως προς το ερευνητικό 
αντικείμενο της αίτησης. 

Κάθε τριμελής επιτροπή, που αποτελείται από μέλη 
Δ.Ε.Π. του Τ μήματος, εξετάζει τις αντίστοιχες αιτήσεις και 
τα συνυποβαλλόμενα έγγραφα και καλεί τους υποψηφί¬ 
ους σε συνέντευξη. Κατόπιν, υποβάλλει στη Συνέλευση 
του Τμήματος αναλυτικό υπόμνημα στο οποίο αναγρά¬ 
φονται οι λόγοι για τους οποίους κάθε υποψήφιος πρέπει 
ή δεν πρέπει να γίνει δεκτός, καθώς και οι λόγοι επιλογής 
και ορισμού επιβλέποντα, εφόσον αυτός δεν έχει προ- 
ταθεί από τον υποψήφιο. Η Συνέλευση του Τμήματος 
εγκρίνει, στην τελευταία περίπτωση, τον Επιβλέποντα 
και αφού λάβει υπόψη της τη γνώμη του, τη συνεκτιμά 
με το υπόμνημα της επιτροπής και εγκρίνει ή απορρίπτει 
αιτιολογημένα την αίτηση του υποψηφίου. 

Η Συνέλευση του Τμήματος αναθέτει στον Επιβλέπο- 
ντα την επίβλεψη της Διδακτορικής Διατριβής, σύμφωνα 
με την παράγραφο 3 του άρθρου 38 του ν. 4485/2017, 
και ορίζειΤριμελή Συμβουλευτική Επιτροπή, με αρμοδιό¬ 
τητα να πλαισιώνει και να υποστηρίζει την εκπόνηση και 
συγγραφή της (παρ. 2, άρ. 39 του ν. 4485/2017). 

Στην εγκριτική απόφαση ορίζεται και η γλώσσα συγ¬ 
γραφής της διδακτορικής διατριβής (άρθρο 38 του 
ν. 4485/2017). 

Μετά την εγγραφή των Υ.Δ. και τον ορισμό των Τριμε¬ 
λών Συμβουλευτικών Επιτροπών, τα ονόματα των Υ.Δ., 
των Επιβλεπόντων μελών Δ.Ε.Π. ή ερευνητών, οι τίτλοι 
των εκπονούμενων διδακτορικών διατριβών και σύντο¬ 
μη περίληψη αυτών, καθώς και τα μέλη των Τριμελών 
Συμβουλευτικών Επιτροπών αναρτώνταιαπότη Γραμμα¬ 
τεία του Τμήματος στον διαδικτυακό τόποτουΤμήματος 
Χημείας στην ελληνική και την αγγλική γλώσσα (άρθρο 
38 του ν. 4485/2017). 

Άρθρο 6 

Επίβλεψη Διδακτορικής Διατριβής 

1. Επιβλέπων Διδακτορικής Διατριβής. 

Δικαίωμα επίβλεψης διδακτορικών διατριβών έχουντα 
μέλη Δ.Ε.Π. Α' βαθμίδας, Αναπληρωτή και Επίκουρου του 
οικείου ή άλλου Α.Ε.Ι. ή ερευνητές Α', Β' ή Γ' βαθμίδας από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή όπως διαφορετικά 
ορίζεται από το εκάστοτε ισχύον νομοθετικό πλαίσιο 
(άρθρο 39 του ν. 4485/2017). 

Μέλος Δ.Ε.Π. ή ερευνητής που διανύει το τελευταίο, 
πριν από την αφυπηρέτησή του, ακαδημαϊκό έτος δεν 
είναι σκόπιμο να ορισθεί ως Επιβλέπων βάσει του ισχύ- 
οντος νομοθετικού πλαισίου. 

Κάθε Επιβλέπων μπορεί να επιβλέπει έως και οκτώ 
(8) Υ.Δ. 

2. Τριμελής Συμβουλευτική Επιτροπή. 

Στην Τριμελή Συμβουλευτική Επιτροπή μετέχουν ως 
μέλη, ο Επιβλέπων και δύο ακόμη μέλη Δ.Ε.Π. Α' βαθμί¬ 
δας, Αναπληρωτή και Επίκουρου από το οικείο ή άλλο 
Α.Ε.Ι. ή Καθηγητές αναγνωρισμένων ωςομοταγών ιδρυ¬ 
μάτων της αλλοδαπής, οι οποίοι είναι κάτοχοι διδακτορι¬ 
κού διπλώματος, ή Ερευνητές των βαθμιδών Α', Β'ή Γ'από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή από αναγνωρισμέ¬ 
να ερευνητικά κέντρα ή ινστιτούτα της αλλοδαπής και 
έχουν το ίδιο ή συναφές γνωστικό αντικείμενο με την 
υπό εκπόνηση διδακτορική διατριβή. 

ΣτηνΤριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
του Τμήματος Χημείας (άρθρο 39 του ν. 4485/2017). 

2α. Αντικατάσταση μελώνΤριμελούςΣυμβουλευτικής 
Επιτροπής. 

Αν για οποιονδήποτε λόγο ο Επιβλέπων εκλείψει ή 
διαπιστωμένα αδυνατεί να επιβλέψει τον Υ.Δ. για με¬ 
γάλο χρονικό διάστημα, η Συνέλευση του Τμήματος, 
εκτιμώντας τις περιστάσεις, ορίζει άλλον Επιβλέποντα, 
σύμφωνα με όσα ορίζονται στις προηγούμενες παρα¬ 
γράφους. Διαφορετικά, αναθέτει την επίβλεψη σε ένα 
από τα άλλα δύο (2) μέλη τηςΤριμελούς Συμβουλευτικής 
Επιτροπής, ακόμη και καθ'υπέρβαση του μέγιστου αριθ¬ 
μού Υ.Δ. που μπορεί να επιβλέπεται ανά άτομο (άρθρο 
39 του ν. 4485/2017). Επίσης, η Συνέλευση του Τμήματος 
μπορεί, μετά από αιτιολογημένη αίτηση του Υ.Δ. και του 
Επιβλέποντος, να αντικαταστήσει μέλος τηςΤριμελούς 
Συμβουλευτικής Επιτροπής. 

2β. Μετακίνηση/συνταξιοδότηση Επιβλέποντος. 

Αν ο αρχικά Επιβλέπων μετακινηθεί σε άλλο Α.Ε.Ι. ή 
Τμήμα Α.Ε.Ι. ή συνταξιοδοτηθεί, συνεχίζει να εκτελεί χρέη 
Επιβλέποντος των διδακτορικών διατριβών που έχει ανα- 
λάβει και ο τίτλος απονέμεται από το Τμήμα Χημείας του 
Εθνικού και Καποδιστριακού Πανεπιστημίου Αθηνών 
(άρθρο 39 του ν. 4485/2017). 

Σε κάθε περίπτωση, τα αφυπηρετήσαντα μέλη τηςΤρι- 
μελούς Συμβουλευτικής Επιτροπής, με απόφαση της Συ¬ 


νέλευσης του Τμήματος, αντικαθίστανται από ισάριθμα 
μέλη, προκειμένου να οριστεί η Επταμελής Εξεταστική 
Επιτροπή για την κρίση της διδακτορικής διατριβής. 

3. Επταμελής Εξεταστική Επιτροπή. 

Η Συνέλευση τουΤμήματος ορίζει Επταμελή Εξεταστι¬ 
κή Επιτροπή για την κρίση της Διδακτορικής Διατριβής 
(παρ. 1, άρθρο 41, του ν. 4485/2017). 

Στην Επταμελή Εξεταστική Επιτροπή μετέχουν τα μέλη 
τηςΤριμελούς Συμβουλευτικής Επιτροπής, εκτός από τα 
αφυπηρετήσαντα μέλη αυτής, τα οποία, με απόφαση 
της Συνέλευσης του Τμήματος, αντικαθίστανται από ισά¬ 
ριθμα μέλη που πληρούν τα κριτήρια του δεύτερου και 
τρίτου εδαφίου της παραγράφου 2 του άρθρου 39 του 
ν. 4485, καθώς και τέσσερα (4) επιπλέον μέλη, που πλη¬ 
ρούν τα κριτήρια του δευτέρου εδαφίου της παραγρά¬ 
φου 2 του άρθρου 39 του ν. 4485/2017. Τέσσερα (4) του¬ 
λάχιστον μέλη της Επταμελούς Εξεταστικής Επιτροπής 
πρέπει να είναι μέλη Δ.Ε.Π., εκ των οποίων τουλάχιστον 
δύο (2) πρέπει να ανήκουν στο Τμήμα Χημείας και ένα 
(1) εξ αυτών στη βαθμίδα του Καθηγητή (Α' βαθμίδα). 

Τα αφυπηρετήσαντα μέλη τηςΤριμελούς Συμβουλευ¬ 
τικής Επιτροπής, που αντικαταστάθηκαν, μπορούν να 
παρίστανται στη συνεδρίαση της Επταμελούς Εξεταστι¬ 
κής Επιτροπής χωρίς δικαίωμα ψήφου (άρθρα 39 και 41 
του ν. 4485/2017). 

Σε περίπτωση αφυπηρέτησης επιβλέποντος ή μελών 
της τριμελούς συμβουλευτικής επιτροπής να αναφέρε- 
ται η αρχική σύνθεση της επιτροπής πριν από την αντι¬ 
κατάστασή τους και στη συνέχεια να μνημονεύεται η 
αντικατάσταση του επιβλέποντος ή των μελών της τρι¬ 
μελούς και να αναφέρεται η σύνθεση της επταμελούς 
εξεταστικής επιτροπής. 

Άρθρο 7 

Χρονική διάρκεια, Δικαιώματα 

και Υποχρεώσεις Υποψηφίων Διδακτόρων 

1. Χρονική διάρκεια. 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της Τριμε¬ 
λούς Συμβουλευτικής Επιτροπής (άρθρο 40, παρ. 1 του 
ν. 4485/2017). 

Η μέγιστη χρονική διάρκεια είναι έξι (6) πλήρη ημερο¬ 
λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής. 

Για τη μέγιστη διάρκεια ακολουθείται η εξής διαδι¬ 
κασία: Σε περίπτωση που ο Υ.Δ. δεν ολοκληρώσει τις 
υποχρεώσεις του σε τέσσερα (4) πλήρη ημερολογιακά 
έτη, κατόπιν αιτήσεώς του και με τη σύμφωνη γνώμη της 
Τριμελούς Συμβουλευτικής Επιτροπής, η Συνέλευση του 
Τμήματος μπορεί να χορηγήσει παράταση της φοίτησης 
για χρονικό διάστημα, το οποίο δεν μπορεί να υπερβαί¬ 
νει συνολικά τα 2 έτη. Ο Υ.Δ. ενημερώνεται εγγράφως 
για τη χορήγηση της παράτασης και τη διαγραφή του 
σε περίπτωση μη ολοκλήρωσης των υποχρεώσεώντου. 

Ο Υ.Δ. μπορεί κατά τη διάρκεια των σπουδών του να 
ζητήσει, με επαρκώς αιτιολογημένη αίτησή του, την 
αναστολή της ανωτέρω περιόδου μέχρι έως και δύο (2) 
έτη συνολικά. Ο χρόνος της αναστολής φοίτησης δεν 
προσμετράται στην προβλεπόμενη μέγιστη χρονική 

διάρκεια εκπόνησης διδακτορικής διατριβής. Κατά τη 
διάρκεια της αναστολής φοίτησης οι Υ.Δ. δεν επωφε¬ 
λούνται των δικαιωμάτων και των παροχών που προ- 
βλέπονται για τους Υ.Δ. 

2. Δικαιώματα και Υποχρεώσεις. 

- Οι Υ.Δ. υποχρεούνται σε ανανέωση εγγραφής ανά 
ακαδημαϊκό έτος (άρθρο 45, παρ. 2 του ν. 4485/2017). 

- Οι Υ.Δ. κάθε έτος, από 1 έως 22 Δεκεμβρίου, παρουσι¬ 
άζουν προφορικά και υποβάλλουν και εγγράφως αναλυ¬ 
τικό υπόμνημα ενώπιον της Τριμελούς Συμβουλευτικής 
Επιτροπής, σχετικά με την πρόοδο της διδακτορικής δια¬ 
τριβής τους. Επίσης, κάθε έτος (που υπολογίζεται απάτην 
ημερομηνία που έγινε δεκτός για εκπόνηση διδακτορικής 
διατριβής), ο Υ.Δ. οφείλει να καταθέτει στη Γραμματεία 
του Τμήματος έκθεση προόδου που συνυπογράφεται 
απότηνΤριμελή Συμβουλευτική Επιτροπή και εγκρίνεται 
από τη Συνέλευση του Τμήματος. Οι εκθέσεις προόδου 
και το αναλυτικό υπόμνημα του Υ.Δ. (που περιλαμβάνει 
σχόλια επ'αυτού από τον Επιβλέποντα ή τηνΤριμελή 
Συμβουλευτική Επιτροπή) καταχωρίζονται στον ατομι¬ 
κό φάκελο του Υ.Δ. (άρθρο 40, παρ. 2 του ν. 4485/2017). 

- Οι διδακτορικές σπουδές προσφέρονται δωρεάν. 

- Οι Υ.Δ. έχουν μέχρι πέντε (5) πλήρη ακαδημαϊκά έτη 
από την πρώτη εγγραφή τους, όλα τα δικαιώματα και τις 
παροχές που προβλέπονται και για τους φοιτητές του 
δεύτερου κύκλου σπουδών. Επίσης, οι Υ.Δ. μέχρι και πέ¬ 
ντε (5) έτη μετάτην ολοκλήρωση της διδακτορικήςτους 
διατριβής, διατηρούν δικαιώματα πρόσβασης, δανεισμού 
και χρήσης των ηλεκτρονικών υπηρεσιών των πανεπιστη¬ 
μιακών βιβλιοθηκών (άρθρο 40, παρ. 3 του ν. 4485/2017). 

- Ο Υ.Δ. μπορεί να πραγματοποιήσει τμήμα ή το σύνολο 
του πειραματικού μέρουςτης διδακτορικής διατριβής σε 
αναγνωρισμένα Ερευνητικά Ιδρύματα. 

Προκειμένου να επιτευχθεί η ολοκλήρωση της ακα¬ 
δημαϊκής προσωπικότητας και της εκπαίδευσης των 
Υποψηφίων Διδακτόρων στις απαιτήσεις του χώρου της 
έρευνας και της διδασκαλίας, οι υποψήφιοι διδάκτορες 
προετοιμάζονται σχετικά με την Άσκηση Ακαδημαϊκής 
Εμπειρίας η οποία διενεργείται εντός των δομών και δι¬ 
αδικασιών τουΤμήματος. Η Άσκηση Ακαδημαϊκής Εμπει¬ 
ρίας αποτελείται από τρεις ενότητες: 

1) Παρακολούθηση και παρουσίαση επιστημονικών δι¬ 
αλέξεων. ΤοΤμήμα στηρίζει την ερευνητική προσπάθεια 
των Υποψηφίων Διδακτόρων μέσω της διοργάνωσης 
σεμιναρίων στα οποία συμμετέχουν είτε ως ακροατές 
είτε ως ομιλητές. 

2) Συγγραφή Επιστημονικών Εργασιών και Ακαδημα¬ 
ϊκή Δεοντολογία. Ο επιβλέπων, η τριμελής και το Τμήμα 
υποστηρίζουν και βοηθούν στην συγγραφή εργασιών 
σχετικών με τα ερευνητικά αποτελέσματα της έρευνάς 
τους τηρώντας την ακαδημαϊκή ηθική. 

3) Το Τμήμα παρέχει Βιωματική Απόκτηση Ακαδημαϊκής 
Εμπειρίας των Υ.Δ. μέσω της συμμετοχής τους στην εκ¬ 
παιδευτική διαδικασία υπό την καθοδήγηση και επίβλεψη 
μελών ΔΕΠ. Η Συνέλευση του Τμήματος προσδιορίζει επι- 
μέρους ζητήματα της Άσκησης Ακαδημαϊκής Εμπειρίας. 

Για την απόκτηση του Δ.Δ. απαιτούνται: 

α) Παρακολούθηση και επιτυχής εξέταση σε ένα από 
τα παρακάτω μαθήματα (εκτός των μαθημάτων που έχει 
διδαχθεί και εξεταστεί για την απόκτηση του ΔΜΣ): 


Α'εξάμηνο 

Αναλυτική Χημεία 

Προχωρημένη Ανόργανη Χημεία 

Βιοχημεία 

Οργανική Χημεία 

Φυσικοχημεία 

β) Η επιτυχής εξέταση σε μαθήματα ειδίκευσης σχετι¬ 
κών με το θέμα της διδακτορικής διατριβής, τα οποία θα 
καθορίζονται μετά από εισήγηση τηςΤριμελούς Συμβου¬ 
λευτικής Επιτροπής, εφ'όσον κριθεί απαραίτητο. 

γ) Η εκπόνηση πρωτότυπης ερευνητικής εργασίας, που 
αποτελεί συμβολή στην Επιστήμη της Χημείας, η συγ¬ 
γραφή διδακτορικής διατριβής σύμφωνα με τον ισχύ- 
οντα κανονισμό συγγραφής διδακτορικών διατριβών 
του Τμήματος Χημείας και η επιτυχής εξέταση του Υ.Δ., 
σύμφωνα με όσα ορίζονται στο Άρθρο 9. 

δ) Να υπάρχει τουλάχιστον μία επιστημονική εργασία 
από τη διδακτορική διατριβή (δημοσιευμένη ή δεκτή) σε 
διεθνές περιοδικό με συντελεστή απήχησης. 

ε) Παράδοση του εργαστηριακού ημερολογίου του 
Υ.Δ., καθώς και του λοιπού συνοδευτικού υλικού (φά¬ 
σματα κ.λπ.) στον Επιβλέποντα. 

Άρθρο 8 

Εκπόνηση της Διδακτορικής Διατριβής 

1. Ορισμός/αλλαγή θέματος διδακτορικής διατριβής. 
Ο τίτλοςτης διδακτορικής διατριβής οριστικοποιείται 

μέχρι και 3 μήνες πριν τον ορισμό της Επταμελούς Εξετα¬ 
στικής Επιτροπής με αίτηση του Υ.Δ. που συνυπογράφε¬ 
ται από τηνΤριμελή Συμβουλευτική Επιτροπή. 

Σε περίπτωση αλλαγής του θέματος της Διδακτορι¬ 
κής Διατριβής ο ελάχιστος χρόνος για την απόκτηση 
του Διδακτορικού Διπλώματος υπολογίζεται από τον 
καθορισμό του νέου θέματος. 

2. Οδηγίες συγγραφής διδακτορικής διατριβής. 
Ακολουθείται το σχεδιότυπο συγγραφής διδακτορι¬ 
κής διατριβής της Σχολής Θετικών Επιστημών, το οποίο 
είναι αναρτημένο στον διαδικτυακό τόπο τουΤμήματος 
Χημείας. Ο αριθμός σελίδων της διδακτορικής διατριβής 
δεν μπορεί να ξεπερνά τις 200, μη συμπεριλαμβανομέ¬ 
νων των παραρτημάτων. Εάν η διατριβή έχει γραφεί σε 
ξένη γλώσσα, απαιτείται να περιλαμβάνεται απαραίτητα 
ο τίτλος και περίληψή της στην ελληνική. Σε περίπτωση 
που είναι στα Ελληνικά γράφεται και ο τίτλος στην αγ¬ 
γλική πριν την περίληψη. 

3. Γλώσσα συγγραφής Διδακτορικής Διατριβής. 

Η διδακτορική διατριβή συντάσσεται σε γλώσσα που 
αποφασίζει η Συνέλευση του Τμήματος (άρθρο 5), η 
οποία λαμβάνει υπόψη τη γλώσσα συγγραφής που έχει 
προτείνει ο Υ.Δ. στην αίτησή του (άρθρο 38 παρ. 2 και 
3 του ν. 4485/2017). Αλλαγή της γλώσσας συγγραφής 
μπορεί να γίνει μέχρι και έξι μήνες πριν τον ορισμό της 
Επταμελούς Εξεταστικής Επιτροπής. 

Άρθρο 9 

Κρίση Διδακτορικής Διατριβής 

Μετά την ολοκλήρωση της συγγραφής της διδακτο¬ 
ρικής διατριβής, η Τριμελής Συμβουλευτική Επιτροπή 
δέχεται ή απορρίπτει αίτηση του Υ.Δ. για τη δημόσια 
υποστήριξη και την αξιολόγησή της. Αν η Τριμελής 

Συμβουλευτική Επιτροπή αποδεχτεί την αίτηση του 
Υ.Δ., συντάσσει αναλυτική εισηγητική έκθεση και την 
υποβάλλει στη Συνέλευση του Τμήματος, ζητώντας τον 
ορισμό Επταμελούς Εξεταστικής Επιτροπής (άρθρο 41, 
παρ. 1 του ν. 4485/2017). Η Επταμελής Εξεταστική Επι¬ 
τροπή ορίζεται από τη Συνέλευση του Τμήματος εντός 
ενός μηνός από την κατάθεση της εισηγητικής έκθεσης. 

Σε περίπτωση απόρριψης της αίτησης του Υ.Δ. για τη 
δημόσια υποστήριξη της διδακτορικής διατριβής από 
την Τριμελή Συμβουλευτική Επιτροπή, ο Υ.Δ. οφείλει να 
προχωρήσει στις διορθώσεις και βελτιώσεις που προτεί- 
νονται από την Τριμελή Συμβουλευτική Επιτροπή. 

Μετά τον ορισμό της Επταμελούς Εξεταστικής Επι¬ 
τροπής, ο Υ.Δ. καταθέτει αντίγραφο της διδακτορικής 
διατριβής σε κάθε μέλος της. Η δημόσια υποστήριξη 
της διδακτορικής διατριβής πρέπει να πραγματοποιη¬ 
θεί εντός ενός μηνός από τον ορισμό της Επταμελούς 
Εξεταστικής Επιτροπής και την κοινοποίησή της στην 
πανεπιστημιακή κοινότητα. 

Η διαδικασία της δημόσιας υποστήριξης της διδακτο¬ 
ρικής διατριβής από τον Υ.Δ. προϋποθέτει τη φυσική 
παρουσία τεσσάρων (4) τουλάχιστον μελών της Επτα¬ 
μελούς Εξεταστικής Επιτροπής, ενώ τα λοιπά μέλη μπο¬ 
ρούν να συμμετέχουν και μέσω τηλεδιάσκεψης (παρ. 3, 
αρ. 41, ν. 4485/2017). 

Η μέγιστη διάρκεια της δημόσιας παρουσίασης της 
διδακτορικής διατριβής ορίζεται σε 50 λεπτά. Κατόπιν, 
τα μέλη της Επταμελούς Εξεταστικής Επιτροπής υποβάλ¬ 
λουν στον Υ.Δ. ερωτήσεις, είτε γενικού είτε εξειδικευμέ- 
νου ενδιαφέροντος, κατά την κρίση τους. 

Στη συνέχεια, η Επταμελής Εξεταστική Επιτροπή συνε¬ 
δριάζει χωρίς την παρουσία τρίτων, κρίνει την εργασία 
ως προς την ποιότητα, την πληρότητα, την πρωτότυπη 
σκέψη και τη συμβολή της στην επιστήμη και με βάση 
αυτά τα κριτήρια την εγκρίνει με πλειοψηφία τουλάχι¬ 
στον πέντε (5) μελών (άρθρο 41, παρ. 3 του ν. 4485/2017) 
και αξιολογεί τη διδακτορική διατριβή με τους βαθμούς 
ΚΑΛΩΣ, ΛΙΑΝ ΚΑΛΩΣ ή ΑΡΙΣΤΑ. Για την απόφασή της, η 
Επταμελής Εξεταστική Επιτροπή συντάσσει Πρακτικό 
Αξιολόγησης. 

Σε περίπτωση κατά την οποία το πρακτικό φέρει 
υπογραφές τεσσάρων μελών της Επταμελούς Επιτρο¬ 
πής, και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγηθεί εγκύρως 
(ν. 4186/2013, άρθρο 39, παρ. 18). 

Σε περίπτωση μη έγκρισης της διδακτορικής διατρι¬ 
βής από την Επταμελή Εξεταστική Επιτροπή, μετά από 
απόφαση της Συνέλευσης του Τμήματος, μπορεί να δο¬ 
θεί η δυνατότητα στον Υ.Δ. να παρουσιάσει εκ νέου τη 
διδακτορική του διατριβή σε εύλογο χρονικό διάστημα, 
αφού λάβει υπόψη του τις υποδείξεις της Επταμελούς 
Εξεταστικής Επιτροπής. 

Άρθρο 10 

Αναγόρευση-Καθομολόγηση Διδακτόρων 

Η διαδικασία που πρέπει να ακολουθηθεί πριν την 
αναγόρευση του Υ.Δ. σε διδάκτορα περιγράφεται στα 
έντυπα που είναι αναρτημένα στον διαδικτυακό τόπο 
του Τμήματος Χημείας. Συγκεκριμένα απαιτούνται: 


1) Τρία αντίτυπα της διδακτορικής διατριβής στα οποία 
έχουν περαστεί οι υποδειχθείσες διορθώσεις και έχουν 
υπογράφει από τα επτά μέλη της Εξεταστικής Επιτρο¬ 
πής. Ένα αντίτυπο θα παραμείνει στη Γραμματεία, ένα 
θα δοθεί στο Εργαστήριο όπου εκτελέστηκε η εργασία 
και ένα θα σταλεί στο Εθνικό Κέντρο Τεκμηρίωσης από 
τον ίδιο τον Υ.Δ. 

2) Ένα Έϋ που περιέχει τη διδακτορική διατριβή υπό 
μορφή αρχείου ΡΩΓ. 

3) Ηλεκτρονική κατάθεση της διδακτορικής διατριβής 
στο Εθνικό Κέντρο Τεκμηρίωσης. 

4) Ηλεκτρονική κατάθεση της διδακτορικής διατριβής 
στο Ψηφιακό Αποθετήριο «ΠΕΡΓΑΜΟΣ», σύμφωνα με τις 
αποφάσεις της Συγκλήτου του ΕΚΠΑ. 

5) Δήλωση υπογεγραμμένη από τον Διευθυντή του 
Εργαστηρίου του Τμήματος Χημείας, όπου εκπονήθη¬ 
κε η διδακτορική διατριβή, όπως και από το Επιβλέπον 
Μέλος Δ.Ε.Π., ότι δεν εκκρεμούν υποχρέωσεις/οφειλές 
του Υ.Δ. έναντι του Εργαστηρίου στο οποίο εκπόνησε 
τη διατριβή του. 

6) Δήλωση από τον Επιβλέποντα και τον Διευθυντή του 
Εργαστηρίου ότι ο Υ.Δ. παρέδωσε το εργαστηριακό του 
ημερολόγιο και το υπόλοιπο σχετικό συνοδευτικό υλικό. 

7) Συμπληρωμένη και υπογεγραμμένη Αίτηση Ορκω¬ 
μοσίας. 

Η αναγόρευση-καθομολόγηση και απονομή του Διδα¬ 
κτορικού Διπλώματος γίνεται ενώπιον της Συνέλευσης 
του Τμήματος. 

Άρθρο 11 

Πνευματικά δικαιώματα 

Η έρευνα, που πραγματοποιείται στο πλαίσιο της δι¬ 
δακτορικής διατριβής στο Τμήμα Χημείας, αποβλέπει 
πρωτίστως στην εκπαίδευση του υποψήφιου διδάκτορα 
και στην απόκτηση ερευνητικής εμπειρίας που απαιτεί¬ 
ται για την απονομή του διδακτορικού τίτλου, καθώς και 
για την περαιτέρω σταδιοδρομία του. 

Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

Ο συγγραφέας της διδακτορικής διατριβής είναι ο 
δικαιούχος του περιουσιακού και ηθικού δικαιώματος 
πνευματικής ιδιοκτησίας, του περιεχομένου της διατρι¬ 
βής του, σύμφωνα με τον ν. 2121/1993, όπως ισχύει. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις), που ενδεχομένως προκύψουν από τα αποτελέ¬ 
σματα της έρευνας της διδακτορικής διατριβής και μόνο, 
ανήκουν στον διδάκτορα, στον Επιβλέποντα Καθηγητή 
και στο ΕΚΠΑ, κατά τα νόμιμα ποσοστά. Μπορεί δε, να 
ανήκουν και σε μέλη της ερευνητικής ομάδας τα οποία 
έχουν συμβάλει σημαντικά στη δημιουργία και την αξι¬ 
οποίηση των παραπάνω ερευνητικών αποτελεσμάτων. 

Για τα θέματα αυτά μπορεί να υπογράφει σύμβαση 
μεταξύ των μερών σε οποιοδήποτε στάδιο της έρευνας. 

Πνευματικά δικαιώματα που προκύπτουν μετά το 
πέρας της Δ.Δ., λόγω της συνέχισης της αντίστοιχης 

έρευνας στο εργαστήριο/ερευνητική μονάδα όπου 
πραγματοποιήθηκε η Δ.Δ., ανήκουν στον επιστημονικό 
υπεύθυνο του εργαστηρίου ή της ερευνητικής μονάδας. 

Άρθρο 12 

Διαγραφή υποψηφίων διδακτόρων 
Η Συνέλευση του Τμήματος, μετά την εισήγηση κατά 
πλειοψηφία τηςΤριμελούς Συμβουλευτικής Επιτροπής, 
δύναται να αποφασίσει τη διαγραφή Υ.Δ. Οι κύριοι λόγοι 
διαγραφής Υ.Δ. είναι οι ακόλουθοι: 
α) Μη ανανέωση ετήσιας εγγραφής, 
β) Ανεπαρκής πρόοδος ή στασιμότητα στο ερευνητικό 
έργο. 

γ) Αναιτιολόγητη διακοπή του έργου της εκπόνησης 
της διδακτορικής διατριβής. 

δ) Μη υποβολή ετήσιων αναλυτικών υπομνημάτων 
σχετικά με την πρόοδο της διδακτορικής διατριβής, 
ε) Μη υποβολή ετήσιων εκθέσεων προόδου, 
στ) Υπέρβαση της μέγιστης χρονικής διάρκειας εκ¬ 
πόνησης διδακτορικής διατριβής, όπως ορίζεται στο 
άρθρο 6. 

η) Κατόπιν αιτήσεωςτου Υ.Δ. 

θ) Αντιγραφή στις εξετάσεις ή στην εκπόνηση εργασι¬ 
ών, ανάρμοστη συμπεριφορά και λοιπά παραπτώματα 
που δεν συνάδουν με την ιδιότητα του Υ.Δ. και την ακα¬ 
δημαϊκή δεοντολογία. 

στ) Μη τήρηση κανονισμών εργαστηρίων και κανόνων 
ασφαλείας, όπως αυτές καθορίζονται από τα εργαστήρια 
και διανέμονται στους Υ.Δ. κατά την εγγραφή τους. 

ζ) Χρήση ιδεών, μεθόδων και αποτελεσμάτων ή αντι¬ 
γραφή μέρους εργασιών άλλων επιστημόνων, χωρίς ανα¬ 
φορά σε αυτούς στη διδακτορική διατριβή ή σε άλλες 
επιστημονικές εργασίες. 

η) Μη επιτυχής επανεξέταση της διδακτορικής δια¬ 
τριβής. 

θ) Μη επιτυχής εξέταση ή επανεξέταση του προβλε- 
πόμενου από τον κανονισμό μαθήματος ή μαθημάτων. 

Άρθρο 13 

Εκπόνηση Διδακτορικής Διατριβής 

με συνεπίβλεψη 

ΤοΤμήμα Χημείαςτου ΕΚΠΑ μπορεί να συνεργάζεται 
με ερευνητικά κέντρα και ινστιτούτα της ημεδαπής για 


την εκπόνηση διδακτορικής διατριβής με συνεπίβλε¬ 
ψη, εφόσον πληρούνται οι προϋποθέσεις που προβλέ¬ 
πει το άρθρο 43, παρ. 3 του νόμου 4485/2017. Οι όροι 
και οι προϋποθέσεις καταγράφονται στο πρωτόκολλο 
συνεργασίας και εγκρίνονται από τη Συνέλευση του 
Τμήματος. 

Με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερί¬ 
δα της Κυβερνήσεως, καθορίζεται κάθε σχετικό θέμα 
σχετικά με την εκπόνηση διδακτορικών διατριβών με 
αναγνωρισμένα ως ομοταγή ιδρύματα ή ερευνητικά 
κέντρα και ινστιτούτα της αλλοδαπής (παρ. 3, άρ. 43, 
ν. 4485/2017). 

Άρθρο 14 

Μεταβατικές διατάξεις 

1. Οι διατάξεις του νόμου 4485/2017 εφαρμόζονται 
και για τους Υ.Δ. που έχουν γίνει δεκτοί πριν από την 
έναρξη ισχύος του, εφόσον δεν έχει οριστεί, κατά την 
έναρξη της ισχύος του, η Επταμελής Εξεταστική Επι¬ 
τροπή του άρθρου 41 του νόμου (άρθρο 85, παρ. 5 του 
ν. 4485/2017). 

2. Οι χρονικές περίοδοι που αναφέρονται στο άρθρο 
2 του παρόντος Κανονισμού ισχύουν κατά την πρώτη 
εφαρμογή του ως έχουν, ειδάλλως τροποποιούνται κα¬ 
τάλληλα με απόφαση της Συνέλευσης του Τμήματος. 
Η απόφαση αυτή αναρτάται στον διαδικτυακό τόπο του 
Τμήματος. 

3. Ομοίως, η αλλαγή των χρονικών περιόδων του άρ¬ 
θρου 2 μπορεί να πραγματοποιηθεί σε περίπτωση ανω- 
τέρας βίας με απόφαση της Συνέλευσης του Τμήματος. 
Η απόφαση θα αναρτάται στον διαδικτυακό τόπο του 
Τμήματος. 

4. Κάθε άλλη διαδικασία που δεν προβλέπεται στον 
παρόντα Κανονισμό και προκύπτει κατά την εφαρμογή 
του προγράμματος εκπόνησης διδακτορικών διατριβών 
αποφασίζεται/επιλύεται από τη Συνέλευση του Τμήμα¬ 
τος, κατόπιν αιτιολογημένης εισηγήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 

























